cyanic-selkie/wikianc huggingface dataset:
Shannen Dohertyová
Zdravie
V marci 2015 jej bola diagnostikovaná rakovina prsníka, ktorá sa rozšírila do lymfatických uzlín. Vo februári 2016 prehlásila, že podstúpila antiestrogénovú liečbu, ktorá mala nádor zmenšiť a umožnila liečbu pomocou lumpektómie namiesto mastektómie. Vzhľadom na to, že mala v prsníku viacero nádorov, v máji 2016 podstúpila mastektómiu jedného prsníka. Keďže rakovina bola v pokročilejšom štádiu ako sa predpokladalo, nasledovala liečba chemoterapiou a rádioterapiou.
V roku 2020 verejne priznala, že sa jej rakovina vrátila a nachádza sa v štvrtom štádiu rakoviny. V júni 2023 oznámila, že rakovina sa rozšírila do jej mozgu a je v terminálnom štádiu.
Terchová
Terchová je obec na severe Slovenska v okrese Žilina. Je typickou kopaničiarskou obcou s veľkým počtom osád. Svojou geografickou polohou je známa ako turistické centrum Malej Fatry a kultúrna oblasť Žilinského regiónu s pravidelnými podujatiami.
Poloha
Obec sa nachádza medzi Krivánskou Fatrou a Kysuckou vrchovinou na severe Žilinskej kotliny. Centrom obce preteká rieka Varínka. Tvorí vstup do Vrátnej doliny. Nachádza sa tu až 68 osád.
Dejiny
Prvá písomná zmienka o obci je z roku 1580, kedy patrila panstvu Strečno-Gbeľany. Obyvatelia pracovali v kameňolomoch, lesoch a živili sa chovom oviec. V 19. storočí sa veľká časť obyvateľstva vysťahovala najmä do Kanady, USA, Francúzska a Argentíny. Počas druhej svetovej vojny bola obec pri ústupe fašistických vojsk dňa 8. – 9. apríla 1945 vypálená. Po oslobodení sa niektorí odsťahovali na južné Slovensko.
Kultúra a turizmus
Obec je známa hlavne svojou kultúrnou tradíciou a ako stredisko cestovného ruchu. Od začiatku 60. rokov sa každoročne koná kultúrny festival Jánošíkove dni. Z podujatí sú známe napríklad Cyrilometodské dni, Country fest Rozmarín, Budzogáň, Deň sv. Huberta a ďalšie. Neďaleko obce sa vo Vrátnej doline nachádza stredisko letnej a zimnej turistiky ako aj lyžiarske stredisko. V obci sa nachádza stála expozícia Považského múzea v Žiline s názvom Jánošík a Terchová.
Terchovské srdce
V obci sa v roku 2015 postavila 30 m vysoká rozhľadňa. Nachádzajú sa tu 3 terasy, z ktorých je výhľad najmä na obec Terchovú a okolité vrcholy Malej Fatry.
Terchovská muzika
náhľad|Terchovskí muzikanti Významnou časťou terchovského folklóru je ľudová hudba. Hudba sa ústne podávala po generáciách. Prvotne ako spev, trávnice, píšťalky a neskôr sláčiková hudba. Sláčiková skupina sa skladá z jedného/dvoch primášov, kontráša a basáka (hrajúceho na špecifickej dvojstrunovej base tzv. „basičke“). Terchovská muzika je od roku 2013 na zozname svetového ústneho a nehmotného kultúrneho dedičstva ľudstva.
V starších časoch si muzikanti vyrábali sláčikové nástroje sami. Vyrábali ich z drevených prepraviek, „krabíc“. Preto sa terchovská muzika niekedy označuje ako krabicová/škatuľová muzika.
Jozef Bošiansky
Jozef Bošiansky (iné mená: Jozef Bošáni, staršie: Jozef Bossányi - Bossányi de Bossány et Kispróna; * 4. marec 1855, Senica - † 4. december 1946, Nitrianske Pravno) bol slovenský rímskokatolícky kňaz, pedagóg, historik, jazykovedec, prírodovedec, organizátor turistiky a amatérsky entomológ: lepidopterológ a koleopterológ. Bol slovenskej národnosti, zemianskeho pôvodu.
Biografia
Jozef Bošiansky de Bossány et Kispróna sa narodil v Senici a navštevoval strednú školu a kňazský seminár v Nitre. Neskôr študoval na univerzite v Budapešti. V roku 1877 bol vysvätený na rímsko – katolíckeho kňaza a od roku 1877 vyučoval latinčinu, gréčtinu a nemecký jazyk na piaristickom gymnáziu v Nitre, kde pôsobil až do 30. septembra 1882. Od roku 1882 pôsobil ako rímskokatolícky farár a dekan v Novákoch, kde až do roku 1898 vyučoval latinčinu, gréčtinu a nemecký jazyk. Neskoršie, už ako penzista, bol v rokoch 1912 až 1925 zmluvným profesorom na gymnáziu v Prievidzi. Veľa rokov, hlavne na odpočinku, žil v Nitrianskom Pravne. Dožil sa relatívne vysokého veku a bol známy hlavne svojou činnosťou ako pedagóg, ľudomil a propagátor turistiky na Hornej Nitre – hlavne v oblasti prameňa rieky Nitry, Reváňa a Fačkovského Kľaku. V rokoch 19061926 bol členom dozorného výboru Prievidzskej gazdovskej (dozornej) banky.
Najskôr ho očarila fauna Vtáčnika, potom flóra Reváňa a Kľaku. Bol prírodovedcom, lingvistom a historikom. Jeho iniciatívou bola postavená turistická útulňa na Kľaku v roku 1923, ktorá dostala aj jeho meno. Neskôr sa zaslúžil spolu s Klubom československých turistov v Prievidzi o postavenie turistickej útulne pri prameni rieky Nitry (pod vrcholom Reváňa v roku 1931). Stal sa takto jedným z významných propagátorov turistiky na Hornej Nitre.
Býval v Nitrianskom Pravne a letné mesiace trávil pri prameni rieky Nitry a na Kľaku. Do pamäti ľudu sa zapísal aj tým, že na prelome storočia, v roku 1890, založil v Chvojnici rezbársku školu a dielňu na výrobu drevených hračiek, čím chcel aspoň trošku zmierniť nevídanú biedu tunajšieho ľudu.
Entomologické a prírodovedné aktivity
Aktívne pracoval tiež v botanickej a entomologickej sekcii Lekársko – lekárnického prírodovedného spolku župy Nitrianskej a od roku 1888 bol tiež jedným z členov Prírodovedného spolku župy Trenčianskej. V entomológii sa zaoberal hlavne štúdiom motýľov (Lepidoptera), ale i chrobákov (Coleoptera). Venoval sa predovšetkým výskumu motýľa jasoňa červenookého (Parnassius apollo Linnaeus, 1758). Pri tomto druhu opísal v roku 1889 novú aberáciu z oblasti Trenčianskych Teplíc. V roku 1900 zistil výskyt tohto druhu tiež v oblasti okolia Novák. O tomto motýľovi napísal niekoľko prác, ktoré publikoval v ročenke Prírodovedného spolku župy Trenčianskej a maďarskom časopise Rovartani lapok (Entomologické listy).
Svoju veľkú odbornú knižnicu daroval Národopisnému múzeu v Nitrianskom Pravne.
Mojš
Mojš je obec na Slovensku v Žilinskom kraji v okrese Žilina. V obci sa narodil otec prvého česko-slovenského kozmonauta Vladimíra Remeka.
Poloha
Obec sa nachádza vo východnej, rovinatej časti Žilinskej kotliny, asi 6 km východne od centra Žiliny. V tesnej blízkosti na juh sa nachádza Vodné dielo Žilina, ktoré je premostené lávkou pre chodcov a cyklistov s mestskou časťou Mojšova Lúčka. Severne od intravilánu prechádza železničná trať Žilina – Košice, za ktorou je výrobný závod Kia Slovakia. Prístup do obce vedie z cesty II/583 (Žilina - Terchová).
Dejiny
Spomína sa v roku 1419 ako Vasarfalva, v roku 1438 už ako Majosfalva. Obec patrila zemianskym rodinám Mojšovskovcov a Záborskovcov. Istý čas patrila hradnému panstvu Strečno. V roku 1598 mala obec 8 domov, v roku 1720 9 daňovníkov, v roku 1787 pri prvom sčítaní ľudu 26 domov, 33 rodín a 189 obyvateľov. Zaoberali sa poľnohospodárstvom, chovom dobytka, chodili na sezónne práce a pltníčili. V obci je klasicistická kúria zo začiatku 19. storočia, vybudovaná na staršom základe a gotická kaplnka sv. Anny z roku 1923. V roku 1925 bola v Mojši založená obecná knižnica.
Dolní Lhota (okres Ostrava-mesto)
Dolní Lhota je obec v Česku v okrese Ostrava-mesto v Moravskosliezskom kraji. 1. januára 2012 tu žilo 1 405 obyvateľov, z toho 689 mužov a 716 žien, pričom priemerný vek v obci bol 41,2 roka (muži 40,2 roka, ženy 42,2 roka).
Mikuláš
Mikuláš môže byť:
DeviantArt
thumb DeviantArt (oficiálne písané ako deviantART ; v skrátenej verzii ako dA) je celosvetová internetová komunita, v ktorej jej členovia prezentujú svoje umelecké diela rozličných smerov a štýlov.
Portál tejto komunity prvýkrát spustili 7. augusta 2000 jej členovia Scott Jarkoff, Matthew Stephens, Angelo Sotira a ďalší. Akciová spoločnosť DeviantArt, Inc. má v súčasnosti sídlo v hollywoodskej časti Los Angeles (Kalifornia, Spojené štáty). Oficiálnym maskotom portálu a komunity je zelenosivá robotická postavička pomenovaná ako „Fella“.
Monteneuf
Monteneuf je francúzska obec, ktorá sa nachádza v departemente Morbihan, v regióne Bretónsko.
Poloha
Obec má rozlohu. Najvyšší bod je položený a najnižší bod
DeviantArt
V októbri 2009 mala táto komunita napočítaných viac ako 11 miliónov registrovaných členov. V tomto období na tento internetový portál členovia nahrali viac ako 100 miliónov svojich diel. Denne do galérií portálu pribudne okolo 100 000 rôznych autorských výtvorov. V roku 2008 americká služba Compete.com, ktorá sa zaoberá štatistikami webového priestoru napočítala doméne deviantart.com návštevnosť viac ako 36 miliónov návštevníkov. Možnosť prihlásenia do komunity deviantArt je voľná. Medzi jej členmi sa nachádza široká škála amatérskych ale aj profesionálnych umelcov rôznych foriem: digitálne umenie (kreslené na tabletoch, ale aj renderovanú 3D grafiku, fotomanipulácie...), animácie (flash, gif...), krátke filmové trailery, reprodukcie tradičného umenia (kresba, grafika, maľba, sochárske diela...), literárne žánre (poviedky, básne...), ale aj originálne návrhy vzhľadu programov (tzv. skiny) a štýlov vzhľadu operačných systémov. Pre výtvarníkov sa sú na serveri k dispozícii rôzne tutoriály, ktoré vysvetľujú postupy výtvarných techník, ale aj hotové sady štetcov, tvarov a pozadí pre prácu vo výtvarných softvéroch, najčastejšie pre verzie programu Adobe Photoshop. Členovia komunity sa združujú podľa štýlov, výtvarného zamerania, ale sú združení aj podľa národnej, alebo rasovej príslušnosti. Môžu komunikovať cez väčšinu v súčasnosti používaných spôsobov internetovej komunikácie: priame príspevky do portálu, články na osobnej stránke, odkazy, komentáre, fóra, chaty, súkromné správy...
Monteneuf
Obyvateľstvo
Nasledujúci graf zobrazuje vývoj počtu obyvateľov v obci.
Tibenského ulica
Tibenského ulica je ulica v Bratislave, v mestskej časti Vajnory. .
Je rovnobežná s ulicou Zbrody, kolmá na Uhliskú ulicu. Tvorí ju zástavba rodinných domov.
Rásonysápberencs
Rásonysápberencs je obec v Maďarsku v Boršodsko-abovsko-zemplínskej župe v Szikszóskom okrese.
Má rozlohu 912 ha a žije tu 598 obyvateľov (2007).
Klan Oda
Klan Oda (🇯🇵) bola rodina japonských daimjóv, ktorá sa stala významnou politickou silou v zjednocovaní Japonska v polovici 16. sotročia. Hoci ich vrchol slávy bol pod vedením Nobunaga Oda a upadli krátko na to, niekoľko vetví rodiny malo pokračovanie ako domy daimjóv až do reforiem Meidži.
Pôvod
Rodina Oda v časoch Nobunaga odvodzovala svoj pôvod od klanu Taira, cez Taira no Čikazane, vnuka Taira no Šigemori (1138-1179).
Taira no Čikazane sa usadil v Oda (provincia Ečizen) a prijal jej meno. Jeho potomkovia, veľkí vazali (Gendži Seiwa) klan Šiba, šugo (guvernéri) provincie Ečizen, Owari a ďalších provincií, sa neskôr zariadili v provincii Owari a dostali v roku 1435 hrad Inujama. Tento hrad bol postavený okolo roku 1435 Jošitakom Šibom, ktorý zveril jeho zebezpečenie rodine Oda. Odovia boli šugo-dai (vice-guvernér) po niekoľko generácií.
V roku 1452, po smrti Jošitakea Šibu vazali klanu Šiba, ako Oda v provincii Owari alebo klan Asakura v provincii Ečizen, sa vzopreli nástupu Jošitošia Šibu (1430-1490) a podporovali Jošikada Šibu (+ 1480) a začali si deliť rozľahlé oblasti, ktoré patrili ich vrchnosti medzi seba a postupne sa stali nezávislými od svojich zverených území.
V roku 1475 Oda obsadili veľkú časť provincie Owari, ale Šiba pokračovali v neúspešnom snažení opäť získať stratenú moc, až kým Jošikane Šiba (+ 1572) neopustil provinciu Owari.
Ďalší známy hrad klanu Oda je Kijosu, postavený medzi rokmi 1394 až 1427 Jošišigem Šibom, ktorý zveril hrad rodine Oda a menoval Tošisada Odu vice-governérom provincie.
Tošisada mal štyroch synov. Štvrtý syn Nobusada, ktorý žil na hrade Kacubata, bol otcom Nobuhidea a starým otcom Nobunaga Oda.
Nobuhide prevzal hrad Nagoja v roku 1525 (Nobunagovi bol daný v roku 1542) a postavil hrad Furuwatari.
Nobutomo Oda držal hrad Kijosu ale bol obliehaný a zabitý v roku 1555 svojim príbuzným Nobunagom Oda, ktorý pôsobil na hrade Nagoja.
Rodina bola rozdelená na niekoľko vetiev až kým jedna po druhej neboli zničené vetvou, ktorú viedol Nobunaga Oda a nezískal vládu nad provinciou Owari.
Potom sa obrátil na susedných rivalov a postupne dosiahol prevahu na klanmi Imagawa, Takeda, Asai, Asakura a ďalšími, až kým Nobunaga nezískal vládu nad centrálnym Japonskom. Plány Nobunagu na nadvládu nad národom však boli zmarené, keď ho jeho vazal Micuhide Akeči zabil v Svätyni Honnodži v lete roku 1582. Klan Oda získal nadvládu nad centrálnym Japonskom na krátky čas, kým nebol zatienený rodinou jedného z vrchných generálov Nobunagu, Hidejoši Hašiba.
Klan Oda v období Edo
Hoci klan Oda bol v úpadku zapríčinenom Hidejošim Tojotomim po smrti Nobunagu, nie je veľmi známe, že klan Oda sa aj naďalej vyskytoval v japonskej politike. Jedna z jeho vetiev sa stala hatamoto vazalmi šóguna Tokugawu, kým ďalšie vetvy sa stali menšími daimjó. Na konci obdobie Edo im patrili han Tendo (tiež známy ako han Takabatake; provincia Mucu, 20 000 koku), han Janagimoto (provincia Jamato, 10 000 koku), han Kaidžu (tiež známy ako han Šibamura; provincia Jamato, 10 000 koku) a han Kaibara (provincia Tanba, 20 000 koku).
Klan Oda z han Tendo (天童藩) počas vlády daimjó Nobutošiho, bol signatárom dohody, ktorá vytvorila Óuecu Reppan Dómei.
Le Buisson-de-Cadouin (kantón)
Le Buisson-de-Cadouin je francúzsky kantón v departemente Dordogne v regióne Akvitánsko. Tvorí ho osem obcí.
NGC 1954
NGC 1954 je galaxia v súhvezdí Zajac, ktorú objavil britsko-nemecký astronóm William Herschel 14. decembra 1786.
Jej zdanlivá hviezdna veľkosť je 11,8.
Florbal
Florbal je populárny najmä v Švédsku, Fínsku, Lotyšsku, Švajčiarsku, Dánsku, Estónsku, Nórsku, Slovensku a Česku.
Dejiny
Florbal sa pôvodne vyvinul v USA, kde sa začal hrať v polovici 50. rokov. Neskôr ho preniesli švédski študenti do vlastnej krajiny pod názvom innebandy. Ďalšou krajinou, kde sa florbal rozšíril bolo Fínsko a následne Švajčiarsko. Švajčiarsky florbal sa však od švédskeho líšil tým, že brankár mohol používať hokejku. Oficiálne pravidlá boli kodifikované v septembri 1983.
Medzinárodný rozvoj
Švédsko, Fínsko a Švajčiarsko založilo Medzinárodnú florbalovú federáciu (International Floorball Federation – IFF) 12. apríla 1986. V ďalšom desaťročí zaznamenal obrovský rozvoj v mnohých krajinách na celom svete. Keď sa vo Švédsku v roku 1996 konali prvé Majstrovstvá sveta vo florbale, v IFF bolo prihlásených už 18 krajín.
Ďalším krokom bolo, že IFF dosiahla získanie dočasného členstva v General Association of International Sports Federations (GAISF) v roku 2000 a neskôr členstvo v 2004. IFF v roku 2016 pozostávala z 66 členov asociácií s viac ako 4400 klubmi a 320 000 registrovanými hráčmi. Slovensko je členom od roku 1998.
Nikefor
Nikefor (v prepise z gréčtiny: Nikéforos, Níkéforos, Nikeforos, Nikiforos; po latinsky Nicephorus) môže byť:
Florbal
Medzinárodný rozvoj
IFF organizuje majstrovstvá sveta, ktoré sa hrajú každý párny rok v kategóriách Muži a U19 (under 19) ženy a každý nepárny rok Ženy a U19 Muži. Navyše sa ešte každý rok hrá Európsky pohár. Výzvou budúcnosti je pre IFF uznanie Medzinárodným olympijským výborom (International Olympic Committee - IOC) a dostať Olympijský štatút pre florbal.
Pravidlá hry
Florbal sa hrá v troch tretinách po 20 (poprípade 15) minút hracieho času. Hrací čas sa prerušuje v prípade ak: Zápas rozhodujú dvaja rozhodcovia v poli, ktorí majú rovnaké právomoci.
thumb|right|Rozmery florbalového ihriska Podlaha môže byť z rôznych materiálov, ako sú drevo, plast, rohožový povrch... Odporúčaná veľkosť hracej plochy je 20 metrov na šírku a 40 metrov na dĺžku, obkolesená mantinelmi, podobne ako ľadová plocha. Mantinely sú vyrobené z umelej hmoty, 50 centimetrov vysoké so zaoblenými rohmi. Florbal je možné hrať aj s menšími úpravami týchto pravidiel.
Hru hrajú 5 hráči v poli a brankár na každej strane. Počet hráčov v poli sa líši počas hry vylúčeniami. Družstvo môže pozostávať z 20 hráčov s 2 brankármi. Pohyb vo florbale je vykonávaný behom porovnateľným s basketbalom. Vo florbale je povolený fyzický kontakt len telom - bez rúk a hokejky.
Výstroj
Hráčsky výstroj pozostáva z krátkych nohavíc, trička (dresu) s číslom na chrbte a hrudi a halovej obuvi. Brankár musí mať dlhé nohavice, masku a môže mať rukavice.
Freebandy
Freebandy je šport vyvinutý v roku 2000 florbalovými fanatikmi, ktorí sa špecializujú na techniku zvanú 'zorro', ktorá zahŕňa zdvihnutie loptičky na hokejke do vzduchu s využitím odporu vzduchu a rýchlych pohybov ju udržať na čepeli. Pravidlá freebandy sú takmer rovnaké ako florbalové, s výnimkou dovolenej hry vysokou hokejkou.
Florbal vozičkárov
Pôvodne vyvinutý pre hráčov s postihnutím, vozičkársky florbal má rovnaké pravidlá ako „obyčajný florbal“. Hráči používajú tie isté hokejky a loptičku. Taktiež je umožnené hrať brankárom, ktorí tiež majú hokejky.
Prvý oficiálny zápas vozičkárov pod dozorom IFF bol odohraný medzi mužskými tímami Česka a Švédska počas majstrovstiev sveta mužov 2008 v Prahe.
Dierková komora
náhľad|Dierková komora náhľad|Obrazy čiastočne zakrytého slnka počas [[Zatmenie slnka 21. augusta 2017|zatmenia 21. augusta 2017 vytvorené viacnásobnou prirodzenou dierkovou komorou]] Dierková komora je veľmi jednoduchý fotografický aparát, fungujúci na rovnakom princípe ako camera obscura. Svetelné lúče, odrážajúce sa od predlohy, prechádzajú veľmi malým otvorom do tmavej miestnosti alebo schránky a premietajú sa na protiľahlú stenu. Takto získaný obraz je vernou kópiou predlohy a je prevrátený hore nohami. Na záznam obrazu sa používa fotografický papier alebo film v rôznych formátoch, od klasického kinofilmu až po listové filmy rozmeru 8“x10“.
Konštrukcia
Samotná dierková komora je veľmi jednoduchá. Môže byť vyrobená z krabičky od zápaliek, plechovky od piva alebo papierovej krabice. Populárny je napríklad Dirkon, papierový fotoaparát ktorý vyšiel v roku 1979 v Československu v časopise ABC mladých techniků a přírodovědců. Môže však ísť aj o komerčne vyrábané prístroje, ktoré stoja niekoľko stoviek eur. Kvalitné a pekne spracované dierkové komory vyrába napríklad Zero Image, ONDU alebo český výrobca Dirkoma.
Dierková komora sa skladá z dvoch hlavných častí, tela a otvoru, a u komôr používajúcich kinofilm alebo zvitkový film aj zariadením na pretáčanie a posun filmu. Spúšť je väčšinou len lepiaca páska prekrývajúca otvor dierkovej komory. Aj u komerčne vyrábaných modelov sa často jedná len o jednoduchú krytku, ktorá svetlotesne zakryje otvor. Dierkové komory tiež bývajú vybavené statívovým závitom, ktorý zabraňuje rozmazaniu fotografií pri dlhých expozíciách.
Celosvetový deň fotenia dierkovou komorou
Worldwide Pinhole Photography Day je podujatie zamerané na podporu a oslavu umenia dierkových fotografií. Koná sa každý rok poslednú aprílovú nedeľu už od roku 2001, a jeho cieľom je motivovať ľudí aby spomalili a oddialili sa aspoň na chvíľu od mobilov, televízorov a počítačov a vyskúšali čaro analógovej fotografie. Na stránke podujatia sa nachádza galéria, kde môžu účastníci prezentovať svoje fotografie.
L’Église-aux-Bois
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Ukrajinci
upright|thumb|[[Taras Hryhorovyč Ševčenko, jeden z najvýznamnejších ukrajinských básnikov, ktorý je považovaný za zakladateľa modernej ukrajinskej literatúry]]
Ukrajinci (do začiatku/polovice 20. stor.: Malorusi, Rusíni/Rut(h)éni [v širšom zmysle] ; ) sú východoslovanský národ, žijúci najmä na Ukrajine. Žijú aj na Slovensku. Na Ukrajine, a v minulosti aj na Slovensku, sa za Ukrajincov považovali aj Rusíni.
Ich odhadovaný počet na svete je 54 miliónov. Používanými jazykmi sú ukrajinčina a ruština, písmom cyrilika. Prevláda pravoslávne vierovyznanie.
Ukrajinci sú potomkami niektorých východoslovanských kmeňov, známych ako Poľania, Drevľania, Volyňania (Dulebovia) a čiastočne Severania.
Rátka
Rátka je obec v Maďarsku v Boršodsko-abovsko-zemplínskej župe v Szerencsskom okrese.
Má rozlohu 1178 ha a žije tu 1009 obyvateľov (2007).
Moûtiers (obec)
Moûtiers je francúzska obec, ktorá sa nachádza v departemente Savoie, v regióne Rhône-Alpes.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Janočko (priezvisko)
Janočko je slovenské priezvisko odvodené od mena Ján. Je rozšírené najmä na východnom Slovensku, najviac v Košiciach, obciach Nižná Hutka (okres (Košice-okolie), Ubľa (okres Snina) a Čičava (okres Vranov nad Topľou).
Známi nositelia
Pozri v článku Janočko.
Fernando Hierro
Fernando Ruiz Hierro (* 23. marec 1968, Vélez-Málaga) je bývalý španielsky futbalista. Najvýraznejšiu časť svojej kariéry odohral za Real Madrid a Španielsko, za ktoré hrával ako stredný obranca, niekedy defenzívny stredopoliar. Počas vrcholu svojej kariéry bol Hierro známy schopnosťou kombinovať solídnu obranu s presnými prihrávkami.
Teodor
Teodor (v niektorých kontextoch po starogrécky: Theodóros/menej presný prepis Teodóros, po novogrécky: Theodoros/menej presný prepis Teodoros; po latinsky Theodorus) môže byť:
Theodóros (menej presný prepis Teodóros) môže byť aj:
Theodoros (menej presný prepis: Teodoros) môže byť aj:
NGC 1955
NGC 1955 je otvorená hviezdokopa s emisnou hmlovinou v súhvezdí Mečiar, ktorú objavil austrálsky astronóm James Dunlop 3. augusta 1826.
Jej zdanlivá hviezdna veľkosť je 9.
Regéc
Regéc (po slovensky: Rhovce) je obec v Maďarsku v Boršodsko-abovsko-zemplínskej župe v Göncskom okrese. V blízkosti sa nachádza regecký hrad.
Rýchlik
Rýchlik môže byť:
Regéc
Má rozlohu 2721 ha a žije tu 104 obyvateľov (2007).
Bussière-Badil (kantón)
Bussière-Badil je francúzsky kantón v departemente Dordogne v regióne Akvitánsko. Tvorí ho osem obcí.
Šelda
Šelda je  dlhá rieka v západnej Európe. Tečie z Francúzska cez Belgicko do Holandska, kde sa vlieva do Severného mora. Leží na nej druhý najväčší prístav v Európe - Antverpy.
Názov je odvodený z germánskeho pomenovania a znamená plytký.
Dolní Životice
Dolní Životice je obec v Česku v okrese Opava v Moravskosliezskom kraji. 1. januára 2012 tu žilo 1 141 obyvateľov, z toho 622 mužov a 519 žien, pričom priemerný vek v obci bol 40,5 roka (muži 41,3 roka, ženy 39,5 roka).
Jasenové
Jasenové je obec na Slovensku v okrese Žilina.
Poloha
Obec leží v Rajeckej kotline, asi 1 km severne od mesta Rajec v smere k Žiline. Východným okrajom preteká rieka Rajčanka, ktorá Jasenové oddeľuje od susedných Kľačí.
Dejiny
Prvá písomná zmienka pochádza z roku 1407. V obci sa nachádzal rímskokatolícky kostol zo 14. storočia, postavený v gotickom slohu, a neskôr dvakrát prestavaný: v období baroka a napokon v roku 1882 v neorománskom štýle. Ďalej sa v Jasenovom nachádza rímskokatolícky Kostol Božského Srdca Ježišovho, ktorý bol budovaný od roku 1998 a posvätený v roku 2000. Z roku 1924 je Kaplnka Božského Srdca Ježišovho. Sú tu aj dve kúrie z 19. storočia.
Bielorusi
thumb|upright|Tradičná bieloruská červeno-biela vlajka
Bielorusi, (po bielorusky: беларусы) sú východoslovanský národ, žijúci najmä v Bielorusku.
Sú to potomkovia slovanských kmeňov nazývaných Dregoviči, Radimiči, Drevľania a Kriviči.
Jano (priezvisko)
Jano je slovenské priezvisko odvodené od mena Ján. Je rozšírené predovšetkým v Košiciach a okolí – obciach Veľká Ida, Nižná Myšľa, Čaňa a Ždaňa.
Známi nositelia
Pozri v článku Jano.
Na jarku
Na jarku je ulica v Bratislave, v mestskej časti Vajnory. . Vznikla 1. novembra 2011, dovtedy bola známa pod neoficiálnym názvom Uhlárová.
Tiahne sa od Roľníckej ulice po Tomanovu ulicu. Ulicu tvorí zástavba rodinných domov.
Monterblanc
Monterblanc je francúzska obec, ktorá sa nachádza v departemente Morbihan, v regióne Bretónsko.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
NGC 1956
NGC 1956 je galaxia v súhvezdí Stolový vrch, ktorú objavil anglický astronóm John Herschel 22. januára 1836.
Jej zdanlivá hviezdna veľkosť je 13,1.
Kiss (skupina)
Kiss je americká glam rocková skupina, ktorá vznikla v New Yorku roku 1973. Členovia skupiny sú ľahko identifikovateľní svojimi pomaľovanými tvárami, kostýmami a vizuálnym stvárnením vystúpení. Na vystúpeniach vydychujú oheň, pľujú krv, dymí sa im z gitár a používajú pyrotechniku. Ich oblečenie a make-up majú charakter strašidelne ladených komiksových postáv.
Ich snaha skĺbiť vizuálne stvárnenie prezentácie pritvrdenej glam rockovej hudby zapôsobila na široké masy publika natoľko, že sa stali celosvetovo jednou z najznámejších a komerčne najúspešnejších amerických rockových skupín hlavne v sedemdesiatych a osemdesiatych rokoch 20. storočia. Kiss doteraz získali od RIAA 22 zlatých albumov a majú potvrdený predaj 19 miliónov nahrávok v USA. Na celom svete majú predaných viac ako 80 miliónov albumov.
29. mája 2010 sa legendárna skupina KISS predstavila aj pred slovenským publikom na koncerte na Pasienkoch v Bratislave.
Vznik skupiny
Oproti začiatkom skupiny Wicked Lester v tomto čase začali pritvrdzovať muziku a podľa vzoru skupiny New York Dolls začali skúšať experimentovať so svojím výzorom, používať mejkap, vlasy upravené trvalou... V januári 1973 sa ku skupine pripojil sólový gitarista, excentrik Paul „Ace“ Frehley (narodený 27. apríla 1951 v Bronxe). Pár týždňov po jeho príchode si skupina zmenila názov na Kiss. Stanley tento názov prebral zo skladby Looking for a Kiss od skupiny New York Dolls. Frehley dostal vtedy nápad, že by písmená „SS“ na konci názvu mohli byť vytvorené z dvoch bleskov (nemecké edície albumov skupiny museli mať tento text upravený ako dve opačné „ZZ“, nakoľko blesky silne pripomínali nacistický vojnový znak komanda smrti - SS).
Ťažké začiatky
Prvý album skupina začala nahrávať 10. októbra 1973 v Bell Sound Studios v New Yorku. Prvé oficiálne vystúpenie skupiny bolo na Academy of Music (NY) ako predkapela Blue Öyster Cult. Na tomto koncerte sa stalo, že pri vydychovaní plameňov vzplanuli nalakované vlasy Geneho Simmonsa. Dňa 5. februára 1974 v kanadskom Edmontone na Northem Alberta Jubilee Auditorium skupina naštartovala svoje koncertné turné. Album s jednoduchým názvom Kiss bol vydaný 18. februára. Dňa 19. februára v televízii ABC v programe Dicka Clarka In Concert bolo prvé televízne vystúpenie skupiny Kiss so skladbami Nothin‘ to Lose, Firehouse a Black Diamond. Dňa 29. apríla skupina vystúpila v programe The Mike Douglas Show so skladbou Firehouse. Po tomto vystúpení bolo Douglasove interview so Simmonsom, v ktorom sa zamaskovaný Gene vyjadril, že je zosobnením zla, čím zaujal, pobavil a zároveň uvoľnil atmosféru v zmätenom hľadisku.
Napriek publicite a koncertnému turné bol predaj albumu iba 75 000 nosičov. Skupina Kiss spolu s vydavateľstvom Casablanca Records, ktoré produkovalo album, rýchlo strácali svoje investície. Rozhodli sa preto skúsiť nahrať druhý album. Členovia skupiny odleteli do Los Angeles do nahrávacieho štúdia.
Album Hotter Than Hell vyšiel 22. októbra, 1974. Dostal sa iba na stú priečku rebríčkov a iba skladba Let Me Go, Rock 'n' Roll sa hrala v hitparádach. Keďže tento album rýchlo vypadol z rebríčkov, rozhodla sa skupina Kiss pre zrušenie prebiehajúceho koncertného turné a začatie nahrávania tretieho albumu.
Vedenie produkcie tohto albumu zobral do svojich rúk sám riaditeľ vydavateľstva Casablanca Neil Bogart. Pokúsil sa o zmenu skresleného zvuku oproti albumu Hotter Than Hell na čistejšiu, trochu viac popovejšiu verziu nových skladieb. Nový album Dressed to Kill mal mierne lepší komerčný úspech. Na tomto albume bola jedna z neskorších klasických skladieb skupiny Kiss Rock and Roll All Nite.
I keď albumy skupiny Kiss nedosahovali očakávaný predaj, skupina bola obľúbená vďaka svojim originálnym show na živých vystúpeniach. Diali sa tam také veci ako bolo Simmonsove vypľúvanie krvi (zmes jogurtu a potravinárskej farby), vydychovanie plameňov (cez horiacu fakľu), Frehleyova gitara sa počas sóla vznietila (efekt svetiel a dymovníc, skrytých v gitare), počas Crissovho bubnovania lietali iskry, rytmus Stanleyovej gitary bol zvýraznený pyrotechnikou.
Prelom
Na konci roku 1975 bolo vydavateľstvo Casablanca blízko krachu a skupina Kiss bola v nebezpečenstve prepadnutia nahrávacej zmluvy s týmto vydavateľstvom. Obidve strany mohol zachrániť iba komerčný úspech.
Prekvapením bolo, že komerčný úspech prišiel po vydaní dvojalbumu Alive! zo živých vystúpení. Na tomto ich prvom živom albume mienila skupina predviesť to vzrušenie, ktoré sprevádzalo ich koncerty, chcela vydať zvukovú verziu, ktorú nebolo možné v štúdiu nahrať. Album vyšiel 10. septembra, 1975, získal štvornásobnú platinu a živá verzia singlu Rock and Roll All Nite s gitarovým sólom sa stala prvým singlom, ktorý sa dostal do Top 40.
Táto situácia zachránila pred finančným krachom skupinu Kiss a zároveň aj štúdio Casablanca. Po tomto úspechu došlo ku spojeniu s producentom Bobom Ezrinom, ktorý predtým spolupracoval s inou hviezdou glam rocku Alice Cooperom. Výsledkom tejto spolupráce bol zvukovo aj hudobne najlepšie spracovaný album skupiny Kiss nazvaný Destroyer, ktorý vyšiel 15. marca, 1976. Na produkcii albumu boli využité orchestrálne party, zbor a množstvo páskových efektov. Singel Beth z tohto albumu sa dostal na siedmu priečku rebríčkov a album sa stal koncom roku 1976 platinový.
Platinovými sa stali aj nasledujúce albumy: Rock and Roll Over, Love Gun ako aj ďalšia „živá“ platňa Alive II.
Kiss biznis
V tomto čase sa na trh dostal tovar, ktorý nemal s hudbou nič spoločné. Okrem zmieneného komiksu to bol atrament s „prímesou pravej krvi“, bábiky skupiny Kiss, v štýle skupiny graficky spracovaný pinball, „Kiss Your Face Makeup“ - šminkové sety, kissácke masky na Halloween, stolné hry s postavičkami skupiny a mnoho ďalších „pozoruhodných suvenírov“. Medzi rokmi 1977 až 1979 sa na tomto tovare predávanom v obchodoch a počas koncertov podarilo podľa odhadu zarobiť asi 100 miliónov dolárov.
Snaha o udržanie imidžu
Skupina Kiss sa v roku 1978 dostávala na svoj vrchol komerčnej úspešnosti. V priebehu dvoch rokov mala štyri platinové albumy, priemerná návštevnosť koncertov bola 13 350 ľudí, hrubý príjem skupiny za rok 1977 bol 10,2 milióna dolárov. Členovia skupiny spolu s kreatívnym manažérom Billom Aucoinom hľadali cestu ako sa dostať na ďalšiu úroveň popularity. Na rok 1978 Bill určil dva spôsoby ako situáciu využiť.
Prvým bol nápad simultánne vydať štyri sólové albumy členov skupiny súčasne. Aj keď na výrobe týchto albumov navzájom nespolupracovali, boli vydané ako albumy skupiny Kiss s podobným dizajnom obalov. Albumy vyšli naraz v jeden deň. Bola to šanca pre členov skupiny prezentovať svoje individuálne hudobné predstavy v spolupráci s inými hudobníkmi. Na Simmonsovom albume hrá člen skupiny Aerosmith Joe Perry, spieva disko diva Donna Summer a jeho vtedajšia priateľka Cher. Albumy, ktoré nahrali Stanley a Frehley sú viac hardrockové a Crissov album je ladený viac baladicky v štýle R&B. Na trh bolo daných päť miliónov nosičov, všetky štyri albumy sa dostali do prvej päťdesiatky rebríčka Billboardu.
Druhým cieľom Aucoinsovho plánu bolo dostať členov skupiny na filmové plátna tak, aby ich postavy upevnili mienku o ich hrdinstve. Filmovanie sa uskutočnilo na jar 1978. I keď mal projekt ambície stvoriť niečo medzi Hard Day’s Night od skupiny The Beatles a Hviezdnymi vojnami, výsledok nebol s týmito ambíciami v zhode. Scenár sa viackrát prepisoval a členovia skupiny, hlavne Criss a Frehley boli veľmi znechutení priebehom nakrúcania. Criss sa odmietol zúčastniť post-produkcie a nakoniec boli jeho dialógy nadabované iným hercom. Televízny film Kiss Meets the Phantom of the Park, produkovaný spoločnosťou Hanna-Barbera bol vysielaný televíziou NBC 28. októbra, 1978. Napriek pohŕdavým odozvám to bol televízny program s jedným z najvyšších ratingov v tomto roku. Namiesto hrdinov ale tento film predviedol členov skupiny skôr ako šašovské, komické postavy. Umelecký prepad tohto projektu podnietil skupinu k tomu aby rozviazala vzťahy s Billom Aucoinom.
Postupný rozklad
Po dvoch rokoch 23. mája 1979 vyšiel ďalší spoločný album skupiny nazvaný Dynasty, ktorý sa tiež stal platinovým. Na tomto albume je najväčší svetový hit histórie skupiny Kiss, ktorý je kombináciou štýlov hard rock a disko: I Was Made For Lovin' You.
Bicie na tomto albume nahrával Anton Fig, nakoľko producent albumu Vini Poncia dospel k názoru, že Crissova technická úroveň nie je adekvátna tomu, čo si skladby albumu vyžadujú. Jediná Crissova skladba (ktorú aj naspieval) na albume je Dirty Livin‘ a aj tá prešla pred zaradením do albumu výraznými zmenami, s ktorými Criss nebol veľmi spokojný. Nasledujúca koncertná šnúra k tomuto albumu mala názov The Return of Kiss. Táto šnúra bola poznamenaná poklesom návštevnosti koncertov, pretože Kiss stratili v USA nemalú časť fanúšikov. Dôvodom bolo použitie prvkov disko. Crissova technická úroveň bola naozaj slabšia, niekedy dochádzalo ku spomaleniu tempa skladieb na koncertoch. Posledný koncert tejto šnúry zo dňa 16. decembra, 1979 bol zároveň aj posledným Crissovým vystúpením so skupinou Kiss.
Na nahrávanie ďalšieho albumu sa skupina rozhodla prizvať producenta Boba Ezrina, ktorý sa osvedčil pri úspešnom albume Destroyer. Prvé tlačové správy hovorili o tom, že skupina sa vracia k hardrockovému štýlu. Nový album má názov Music from „The Elder“ (1981). Je to konceptuálny album, v ktorom hrajú aj stredoveké dychové nástroje, sláčiky, harfy a syntetizátory. Album bol prezentovaný ako soundtrack k filmu, ktorý nebol nikdy nakrútený. Vzhľadom na túto skutočnosť nie je jednoduché pochopiť koncepciu jeho dejovej línie. Komerčne nebol tento projekt úspešný a ani nenasledovalo po jeho vydaní väčšie koncertné turné.
V tomto období začal byť vzniknutou situáciou frustrovaný aj Ace Frehley. Začal častejšie piť a bol zatknutý za jazdu pod vplyvom alkoholu. Pri jednej jazde sa vážne zranil a pol roka sa liečil. S ostatnými členmi skupiny stále menej komunikoval a na jednom vystúpení sa ani neukázal. V lete roku 1982 sa rozhodol od skupiny odísť a svoj odchod odôvodnil tým že sa jeho talent v skupine nerozvíjal a nemal žiadne slovo pri nahrávaní albumov. Napriek tomu, že už na výrobe nespolupracoval, je Frehley zobrazený na obaloch nasledujúcich albumov z roku 1982 Killers a Creatures of the Night.
Album Creatures of the Night sa dostal na 45. miesto rebríčkov popularity. Gitarové party na tomto albume nahrávalo viacero hudobníkov vrátane Vinnieho Vincenta (vl. menom Vincent John Cusano, nar. 6. augusta 1952). Vincent oficiálne nahradil Frehleya v decembri 1982 počas koncertného turné pri desiatom výročí vzniku skupiny. Vincentova identita/maska bola vo forme egyptského bojovníka. Toto turné nebolo v USA komerčne najúspešnejšie, ale skupina mala aj koncerty na ktorých bolo najviac divákov v ich histórii vrátane 137 000 fanúšikov v Riu de Janeiro v Brazílii 18. júna 1983.
Dňa 25. júna 1983 sa uskutočnil v São Paulo posledný koncert (až do r. 1996), na ktorom skupina Kiss vystupovala v maskách.
Bez masiek
Album Lick It Up (1983), ktorý pomohol znovu oživiť kariéru skupiny Kiss bol zároveň ich prvým po demaskovaní.
Gitarové rošády
Nahradil ho bývalý štúdiový hráč a učiteľ hry na gitaru Mark St. John (vl. menom Mark Norton, narodený 7. februára 1956 v Hollywoode, Kalifornia). S týmto gitaristom skupina nahrala v septembri 1984 najlepšie predávaný album skupiny Kiss osemdesiatych rokov nazvaný Animalize. I keď úspech skupiny nebol porovnateľný s ich zlatou érou sedemdesiatych rokov došlo v tomto období k výraznému zlepšeniu jej postavenia na hudobnom trhu. St. John mal zdravotné problémy s reaktívnou artritídou. Choroba ho obmedzovala na vystúpeniach, preto došlo k štvrtej výmene počas troch rokov na pozícii sólového gitaristu, keď na tento post v skupine Kiss nastúpil v decembri, 1984 Bruce Kullick (nar. 12. decembra 1953 v Brookline).
thumb|130px|left|Paul StanleyZostava Stanley, Simmons, Carr a Kullick sa stala najstabilnejšou od doby originálnej zostavy sedemdesiatych rokov. Od polovice osemdesiatych rokov vydali sériu platinových albumov: Asylum (1985), Crazy Nights (1987) a kompiláciu ich najväčších hitov Smashes, Trashes & Hits (1988).
Album Crazy Nights bol na svete jeden z najúspešnejších albumov nahraných skupinou Kiss. Singel Crazy, Crazy Nights dosiahol štvrtú priečku vo Veľkej Británii. Posledný album osemdesiatych rokov Hot in the Shade síce nedosiahol platinu, ale singel Forever, ktorý bol skomponovaný v spolupráci s Michaelom Boltonom, dosiahol v rebríčkoch ôsmu priečku, bolo to najvyššie umiestnenie od čias singlu I Was Made to Lovin‘ You. Tento singel bol posledným singlom, ktorý sa v rebríčkoch dostal do prvej desiatky.
Po odmaskovaní skupiny stratil Kiss svoj démonický imidž. Simmons, ktorý bol dovtedy vedúcou osobnosťou strácal na svojej atraktívnosti pre fanúšikov, prominentom skupiny sa stal Stanley.
Roky deväťdesiate
Produkciou prvého albumu deväťdesiatych rokov bol znovu poverený Bob Ezrin.V marci 1991, skôr ako sa stihla skupina pustiť do nahrávania, zistili lekári u  Erica Carra nádor na srdci, ktorý mu bol v apríli úspešne odstránený. Po operácii sa u neho objavili nádory na pľúcach, proti ktorým podstúpil chemoterapiu. V júli vyhlásili, že liečba bola úspešná a Eric nad rakovinou zvíťazil. Z nemocnice na čas odišiel aby nahral s ostatnými členmi videoklip k piesni God gave rock 'n' roll to you, ktorá bola zložená ako soundtrack k filmu Bill and Ted's Bogus Journey. V septembri bol Eric prvýkrát hospitalizovaný s prvým z dvoch krvácaní do mozgu. Zomrel 24. novembra, 1991 vo veku 41 rokov, v ten istý deň ako spevák skupiny Queen, Freddie Mercury.
Tragédiou zničení členovia skupiny Kiss sa rozhodli pokračovať spolu s novým hráčom na bicie Ericom Singerom (vl. menom Eric Mensinger, nar. 12. mája 1958 v Clevelande, Ohio). Eric Singer, ktorý predtým spolupracoval s Black Sabbath, Garym Moorom, Litou Ford a Alice Cooperom, bol v skupine známy lebo hral na klubových akciách Paula Stanleya v roku 1989.
18. mája, 1992 vydala skupina album Revenge, ktorý bol viac ladený v hardrockovom štýle. Z tohto albumu je najznámejší singel Unholy. Prekvapujúca bola podpora z tantiém na skladby pre bývalého (vyhodeného) člena skupiny Vinnieho Vincenta. Album debutoval v prvej desiatke rebríčka hitparád a stal sa zlatým. Nahrávky z koncertného turné Revenge Tour boli vydané na živom albume Alive III.
Na počesť skupiny Kiss bol v roku 1994 vydaný album Kiss My Ass: Classic Kiss Regrooved, ktorý bol kompiláciou ich známych hitov v interpretácii vtedajších hviezd ako napríklad Lenny Kravitz, Stevie Wonder, Garth Brooks (so skupinou Kiss), Anthrax, Gin Blossoms, Toad the Wet Sprocket, Shandi's Addiction, Dinosaur Jr, Extreme, The Lemonheads, The Mighty Mighty Bosstones, Yoshiki a Die Ärzte. Tento album dosiahol 19 priečku v rebríčku Billboardu a od RIAA získal zlato.
9. augusta 1994 sa znovu spojili so skupinou Criss a Frehley aby si spolu zahrali v programe MTV Unplugged. Táto akcia spustila vlnu špekulácií o tom, že sa znovu spojí pôvodná zostava skupiny Kiss.
Opätovné spojenie
28. februára, 1996 počas 36. udeľovania cien Grammy sa v plnej zbroji s maskami a v kostýmoch z éry Love Gun za obrovských ovácií objavila na pódiu originálna zostava skupiny Kiss. 16. apríla na tlačovej konferencii v New Yorku oznámili, že sa rozhodli v tejto pôvodnej zostave rozbehnúť koncertnú šnúru s podporou svojho nového manažéra, ktorým sa stal Doc McGhee. Konferencia moderovaná Conanom O’Brienom bola simultánne vysielaná do 58 štátov. 20. apríla bolo daných do predaja 40 000 lístkov na prvý koncert, ktoré boli vypredané za 47 minút.
thumb|230px|right|Tommy ThayerPrvýkrát od roku 1977 skupina vydala v septembri 1998 spoločný album Psycho Circus. Hráčsky sa Frehley a Criss na nahrávaní tohto albumu podieľali minimálne. Sólové gitary nahrával Bruce Kullick a budúci člen skupiny Tommy Thayer. Väčšinu bicích sekcií nahral štúdiový hudobník Kevin Valentine. Napriek týmto rozporom album dosiahol v rebríčkoch tretiu a tým aj najvyššiu pozíciu v histórii albumov skupiny Kiss. Titulná skladba albumu získala cenu Grammy za najlepšiu hardrockovú skladbu. Turné Psycho Circus Tour začalo na Dodger Stadium v Los Angeles v noci na sviatok Halloween roku 1998. Koncert bol simultánne vysielaný cez FM rádia v celých Spojených Štátoch. Od 11. augusta, 1999 má skupina Kiss svoju hviezdu na Hollywood Walk of Fame v kategórii hudobného priemyslu.
13. augusta bola premiéra filmu s témou skupiny Kiss, ktorý mal názov Detroit Rock City o štyroch tínedžeroch z roku 1978, ktorí sú schopní urobiť čokoľvek, aby sa dostali na koncert skupiny Kiss v Detroite.
Nasledujúci mesiac skupina spolupracovala so zápasníkom World Championship Wrestling, ktorý bol známy ako The Kiss Demon. Tvár mal nafarbenú ako Gene Simons. Na jeho uvedení počas WCW Thursday Night Thunder skupina naživo zahrala skladbu God of Thunder. Táto zápasnícka postava nemala dlhú životnosť. Všetky väzby boli ukončené keď WCW už v septembri toho roku rozviazalo pracovný pomer so šéfom Ericom Bishofom.
Mouxy
Mouxy je francúzska obec, ktorá sa nachádza v departemente Savoie, v regióne Rhône-Alpes.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Champagnac-de-Belair (kantón)
Champagnac-de-Belair je francúzsky kantón v departemente Dordogne v regióne Akvitánsko. Tvorí ho deväť obcí.
La Chapelle-aux-Brocs
La Chapelle-aux-Brocs je francúzska obec, ktorá sa nachádza v departemente Corrèze, v regióne Limuzínsko.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Talker
Talker je chatovací systém používaný na komunikáciu cez Internet. Jeho vznik sa datuje do roku 1980, bol to predchodca komunikačného instant messaging.
Talker je komunikačný systém fungujúci na MMORPG a ďalších virtuálnych svetoch napr. ďalší život. Talker je formou online virtuálneho sveta, v ktorom viacej užívateľov je spojených v tom istom čase v chat miestnosti v reálnom čase. Ľudia v talkeri píšu bežne pomocou telnetu a majú základný text interface s ktorým komunikujú medzi sebou. Prvý talker bol podobný MUDs.
Súkromie
Talkery sú navrhnuté tak, aby miesta na internete, kde je voľná konverzácia a diskusia sa mohlo komunikovať. Vysoká užívateľská komfortnosť sa vyvíjala v kombinácií s nedostatkom bezpečnosti v telnete. Text bol zasielaný bez kódovania a preto bolo možné špehovať komunikáciu.
Mnoho talkerov, hlavne NUTS-based jediný vlastnil nejaký príkaz neviditeľnosti, ktorý dovoľoval administrátorovi byť neviditeľný pre bežných užívateľov. Účelom tohoto príkazu bolo umožniť administrátorom, aby mohli monitorovať užívateľov talkeru pri komunikácií a byť tak dostupný k možnej administratívnej žiadosti. Niektorí užívatelia považovali túto možnosť ako schopnosť neviditeľnosti pre možnosť špionáže. Ako preventívne opatrenie proti tým figlom poskytli povolenie pre talker kódové základy "Talker Code Bases - Popular codebase PG+ obsahujúcu namietku proti tým čo čítajú.
Úroveň-level užívateľov
Jailed - potrestaný level s veľmi málo príkazmi New - úroveň užívateľa začínajúceho v Talkeri, k levelu New je vyžadované od užívateľa registrovať si nejaké konto s popisom pohlavia a e-mailu pred tým než vstúpi do talkeru ako USER Admin - level medzi majiteľmi "Ownermi" a ďalšími normalnými wizzardmi, ktorí sa zaoberali obecne údržbou hlavne miestnosti a pomocou novým užívateľom.
Základné kódy Talkeru
Tu máte možnosť stiahnuť si jeden z publikovaných kódov Talkera:
Západní Slovania
thumb|250px|[[Kašubovia|Kašubské dievča v kroji]] Západní Slovania sú tí Slovania, ktorí hovoria západoslovanskými jazykmi. Západní Slovania žijú v Poľsku, Česku, Slovensku a Nemecku.
Patria sem tieto národy:
Polyamoria
Polyamoria (z gréckeho πολυ - poly „mnoho alebo veľa” a latinského amor - doslovne „láska”) je požiadavka, praktizovanie alebo akceptácia viacerých ľúbostných vzťahov s plným vedomím všetkých zainteresovaných. Termín polyamoria sa niekedy skracuje na poly a je popisovaná ako konsenzuálna, etická alebo zodpovedná nemonogamia. Termín skôr odkazuje na vzťahy, ktoré nie sú exkluzívne sexuálne, nie je však jasné, na koľko to platí.
Polyamoria môže znamenať praktizovanie alebo stav vzťahu v určitom momente, alebo ho možno použiť ako opis životného štýlu (filozofie) alebo vzťahovej orientácie (podobne ako pohlavnej orientácie). Je to širší pojem, ktorý zahŕňa mnoho orientácii a viacero druhov vzťahov, na rozdiel od swingovania sa polyamoria neobmedzuje len na sexuálne aktivity. V jej definícii je istá „vôľa", aby pokryla rôzne možnosti zmyslu tohoto slova. Takéto vzťahy bývajú zväčša rôznorodé a odrážajú voľbu a filozofiu zúčastnených ľudí.
Výsledkom praktizovania polyamorie môže byť viac-menej stála skupinka viacerých ľudí, ktorí môžu zdieľať spoločné bývanie alebo môže ísť len o občasné schôdzky, či spoločné dovolenky.
Typy vzťahov
Termín polyamoria sa používa na pomenovanie širokej škály typov vzťahov s rôznym počtom zúčastňujúcich sa osôb. Pre správne pochopenie týchto skupín je dôležité objasniť si dynamiku vzťahov medzi jednotlivcami.
Primárny partner – V hierarchickom vzťahu s viac ako dvoma osobami, je to partner, s ktorým má dotyčný najbližší vzťah (sexuálny, emocionálny) a častokrát je s ním legálne spojený sobášom.
Sekundárny partner – Osoba/osoby, ktorá bola prizvaná do vzťahu primárnym párom. Tento partner, na rozdiel od primárneho partnera nie je s dotyčným spojený buď emocionálne, sexuálne alebo legálne, nezdieľajú žiadne spoločné finančné záväzky.
Na základe prítomnosti, miešania, násobnosti alebo absencie vyššie uvedených vzťahov získavame jednotlivé polyamorné skupiny, medzi ktoré sa radia napríklad: náhľad|„Nekonečné srdce“
Symbol
náhľad|Vlajka polyamorie Za symbol polyamorie možno považovať takzvané nekonečné srdce, ktoré sa objavuje na rôznych komerčných predmetoch.
Vlajku polyamornej hrdosti navrhol Jim Evans. Skladá sa z troch vertikálnych pruhov rôznych farieb. Prvý je modrý pruh reprezentujúci otvorenosť a úprimnosť partnerov polyamorných vzťahov. Druhý je červený, reprezentujúci lásku a vášeň. Posledný čierny reprezentuje smútok a solidaritu hrdých polyamorov s ľuďmi, ktorí svoje polyamorné vzťahy pred svetom skrývajú. V strede vlajky sa nachádza grécke písmeno "π”, ako prvé písmeno slova polyamoria, v zlatej farbe, ktorá má reprezentovať dôležitosť emocionálnej intímnosti medzi partnermi, ktorí si ju cenia viac ako len sexuálnu príťažlivosť.
Radovan Lukavský
Profesor Radovan Lukavský (* 1. november 1919, Praha† 10. marec 2008, Praha) bol známy český herec, divadelný pedagóg a recitátor. Stvárnil stovky divadelných, filmových, televíznych rolí aj rozhlasových rolí, jeho vycibrený a kultivovaný hlas z neho robil jedného z najlepších a najznámejších českých rozprávačov a recitátorov poézie.
Okrem početných rozhlasových aj televíznych recitácií nahovoril 17 biblických príbehov v projekte Bible pro malé i velké.